Plán činností a opatrení

Komisie vrcholového športu

Slovenskej asociácie Taekwondo WT

2025

V Bratislave 27.12.2024

Členovia KVŠ:

Peter Matejka – predseda KVŠ

Tomáš Potocký – reprezentačný tréner disciplíny zápas

Maroš Oláh – tréner poverený vedením reprezentácie disciplíny poomsae

ÚVOD

Komisia vrcholového športu (KVŠ) má v kompetencii predovšetkým prácu s reprezentačnými tímami a talentovanými športovcami Slovenskej asociácie Taekwondo WT (SATKD). Úlohy, ciele, štruktúru a fungovanie KVŠ podrobne popisuje smernica 8 SATKD.

Hlavným cieľom KVŠ je dosiahnuť takú úroveň športovej výkonnosti členov reprezentačných tímov, aby viedla k dosiahnutiu čo najlepších výsledkov na športových súťažiach. S týmto cieľom sa viaže viacero úloh, ktoré má KVŠ definované v smernici 8, predovšetkým:

* + - zabezpečovať členom reprezentačných tímov možnosti a podmienky pre rozvoj v jednotlivých zložkách športovej prípravy (taktická, technická, teoretická, kondičná, psychologická),
    - zabezpečovať členom reprezentačných tímov možnosť účasti na športových podujatiach (súťaže, sústredenia), podľa aktuálneho kalendára,
    - dbať o dobré meno SATKD a SR prostredníctvom výkonov členov reprezentačných tímov,
    - stanovovať výkonové kritériá pre jednotlivé reprezentačné tímy,
    - viesť evidenciu výsledkov športovcov SATKD na športových podujatiach v rámci bodového kalendára,
    - navrhovať zloženie reprezentačných tímov SATKD na základe schválených kritérií,

Ďalším cieľom KVŠ je vyhľadávanie a podpora talentovanej mládeže, ktoré vedie k naplneniu hlavného cieľa KVŠ.

KVŠ má aktuálne na starosti rozvoj reprezentačných teamov a talentovaných športovcov v dvoch disciplínach: kyorugi (športový zápas) a poomsae (zostavy).

Predložený materiál popisuje činnosti a opatrenia, ktoré chce KVŠ zrealizovať v roku 2025 s cieľom zlepšenia a zefektívnenia realizácie svojich úloh. Plán športovej prípravy v disciplínach kyorugi a poomsae na rok 2025 bude dodaný v samostatných dokumentoch,

PLÁNOVANÉ ZLEPŠUJÚCE ČINNOSTI A OPATRENIA:

1. **Všeobecne platné činnosti a opatrenia pre obe disciplíny kyorugi aj poomsae**
   1. *Vypracovanie dlhodobej stratégie rozvoja KVŠ na roky 2025 - 2032.*
   2. *Dokončenie prvého cyklu mentálneho koučingu pre trénerov a reprezentantov.*
   3. *Pokračovanie v ďalšom rozvoji mentálnej prípravy reprezentantov.*
   4. *Komunikačná podpora pre reprezentačné výbery zo strany VV SATKD počas roka.*
   5. *Vytvorenie jednotného bodového kalendára pre poomsae a zápas*
   6. *Zmena kritérií na zaradenie športovcov do zoznamu talentovaných športovcov*
   7. *Vytvorenie návrhu nového mechanizmu na podporu talentovanej mládeže pre vstup do reprezentácie.*
   8. *Návštevy reprezentačných trénerov v kluboch SATKD.*
   9. *Zlepšenie dostupnosti informácií o podmienkach zaradenia športovcov do reprezentácie a zoznamu talentovaných športovcov.*
   10. *Získanie navýšenia finančných prostriedkov z grantov a sponzorských zdrojov pre potreby reprezentácie a talentovanej mládeže.*
2. **Činnosti a opatrenia špeciálne pre disciplínu kyorugi**
3. *Spolupráca s Majstrom OH HYOUNGKEUN.*
4. *Zavedenie pravidelných konzultácií reprezentačného trénera s klubovými trénermi reprezentantov.*
5. **Činnosti a opatrenia špeciálne pre disciplínu poomsae**
6. *Obsadenie funkcie reprezentačného trénera poomsae.*
7. *Systematická podpora dosahovania dosahovanie vyšších technických stupňov u TŠ s potenciálom na vstup do reprezentácie.*
8. *Vytvorenie systému domácich regionálnych sústredení poomsae.*
9. *Spolupráca s Majstrom Lee pri reprezentačných sústredeniach.*

POPIS JEDNOTLIVÝCH ČINNOSTÍ A OPATRENÍ:

1. **Všeobecne platné činnosti a opatrenia pre obe disciplíny kyorugi aj poomsae**
2. *Vypracovanie dlhodobej stratégie rozvoja KVŠ na roky 2025 - 2032.*

KVŠ vypracuje svoju dlhodobú stratégie rozvoja pre roky 2025 -2032, ktorá bude v súlade s dlhodobou stratégiou rozvoja SATKD.

Predpokladaný termín: január - február 2025 zodpovedný: predseda KVŠ

1. *Dokončenie prvého* *cyklu mentálneho koučingu pre trénerov a reprezentantov.*

KVŠ zabezpečí po dokončenie prvého cyklu mentálneho koučingu realizovaného spoločnosťou Sport Lead pre trénerov a reprezentantov s vykonaním prieskumu spokojnosti účastníkov s mentálnym koučingom a záujmom o ďalšie pokračovanie koučingu na individuálnej úrovni.

Predpokladaný termín: marec - apríl 2025 zodpovedný: predseda KVŠ

1. *Pokračovanie v ďalšom rozvoji mentálnej prípravy reprezentantov.*

V prípade pozitívneho feedbacku absolventov prvého cyklu mentálneho koučingu so spoločnosťou Sport Lead vytvorí KVŠ v spolupráci so Sport Lead program ďalšej podpory rozvoja mentálneho koučingu najmä vrcholových športovcov v rámci reprezentácie SATKD. V prípade negatívneho feedbacku bude KVŠ hľadať ďalšie možnosti podpory mentálnej prípravy primárne reprezentantov ako štandardnej súčasti tréningového procesu vrcholového športovca.

V opačnom prípade bude KVŠ hľadá pozitívneho feedbacku na doterajší cyklus mentálneho koučingu so spoločnosťou na a to tak v rámci pokračovania dlhodobej spolupráce so športovcami zaradenými do A-kategórie, ako aj aj s využitím nadobudnutých zručností trénerov pre ostatných športovcov.

Predpokladaný termín: apríl – máj 2025 zodpovedný: predseda KVŠ

1. *Komunikačná podpora pre reprezentačné výbery zo strany VV SATKD počas roka*

Predseda KVŠ, ako zástupca VV SATKD, zabezpečí zvýšenie komunikačnej a morálnej podporu reprezentačných výberov na vrcholových podujatiach.

Predseda KVŠ taktiež navrhne VV SATKD spôsob ocenenia reprezentantov na konci sezóny a poďakovania za prácu a prístup.

Predpokladaný termín: priebežne zodpovedný: predseda KVŠ

1. *Vytvorenie jednotného bodového kalendára pre poomsae a zápas*

KVŠ bude pokračovať s dodávateľom systému SPORTNET.ONLINE v rokovaniach týkajúcich sa úpravy aktuálneho modulu Súťaže v systéme SPORTNET pre potreby jednotlivých súťaží SATKD a následne súvisiaceho vytvorenia jednotného bodového kalendára pre kyorugi a poomsae. V prípade neúspešných rokovaní bude KVŠ hľadať ďalšie možnosti a vytvorenia primárne jednotného bodového kalendára s cieľom získať jednotný bodový kalendár s priebežne automaticky (poloautomaticky) aktualizovanými údajmi o aktuálnej kategórii a technickom stupni športovcov.

Predpokladaný termín: december 2025 zodpovedný: predseda KVŠ

1. *Zmena kritérií na zaradenie športovcov do zoznamu talentovaných športovcov*

Aktuálny systém tvorby zoznamu talentovaných športovcov (TŠ) sa javí ako príliš komplikovaný. Komplikovanosť sa prejavuje v tom, že systému málokto v SATKD rozumie a napriek popísaniu metodiky jeho tvorby v prílohe č.4 smernice 8 KVŠ existujú neustále nové subjektívne pohľady na jednotlivé aspekty tvorby. Aktuálny systém sa tak ťažko komunikuje smerom k trénerom, športovcom a ich rodičom tak, aby mu porozumeli. Okrem toho nesie aktuálny systém viaceré prvky neobjektívnosti, ktoré je potrebné odstrániť. KVŠ preto navrhne nový jednoduchší, efektívnejší a objektívnejší systém tvorby zoznamu talentovaných športovcov, ktorý predloží na schválenie na najbližšom Valnom zhromaždení SATKD.

Predpokladaný termín: február 2025 zodpovedný: predseda KVŠ

1. *Vytvorenie návrhu nového systému na podporu talentovanej mládeže pre vstup do reprezentácie.*

Aktuálny systém podpory talentovaných športovcov (TŠ) je obmedzený len na finančnú podporu, ktorá skĺzla do roviny sanácie nedostatočnej finančnej podpory reprezentácie. Rozumie sa tým to, že z dôvodu chronického finančného poddimenzovania potrieb rozvoja reprezentácie (spôsobeného nedostatočnou finančnou podporou celej SATKD) sú z prostriedkov pre podporu talentovaných športovcov finančne podporení primárne reprezentanti, čo je dané predovšetkým ich účasťou a úspechmi na G-turnajoch. Účasť aj úspechy na G- turnajoch prirodzene vyplývajú z reprezentačných povinností a nadobudnutých skúseností reprezentantov. Je nepochybné a prirodzené, že reprezentanti sú tými najtalentovanejšími športovcami z talentovaných športovcov. Je tiež nepochybné, že pri súčasných finančných možnostiach reprezentácie sú najmä reprezentanti kategórie B vyložene odkázaní na podporu z TŠ. Tento mechanizmus nám však vytvára začarovaný kruh a zatvára priestor pre systematickú prípravu TŠ na vstup do reprezentácie.

KVŠ preto vytvorí návrh nového systému na podporu talentovanej mládeže. Cieľom systému bude príprava talentov na vstup do reprezentácie a získanie finančnej podpory na túto prípravu.

Predpokladaný termín: február 2025 zodpovedný: predseda KVŠ

1. *Návštevy reprezentačných trénerov v kluboch SATKD*

Reprezentační tréneri (RT) za kyorugi aj poomsae vypracujú systém návštev v kluboch SATKD. Primárne sa budú zameriavať na kluby, kde budú podľa zoznamu TŠ identifikovaní športovci s potenciálom vstupu do reprezentácie. Po dohode s klubovým trénerom absolvuje RT v takomto klube osobnú návštevu klubu s cieľom preveriť úroveň pripravenosti športovcov, poskytnúť trénerovi aj športovcom odporúčania na ďalší rozvoj a informovať o možnostiach prípravy na vstup do reprezentácie.

Predpokladaný termín: január + priebežne 2025 zodpovedný: RT kyorugi a poomsae

1. *Zlepšenie dostupnosti informácií o podmienkach zaradenia športovcov do reprezentácie a zoznamu talentovaných športovcov.*

KVŠ zabezpečí zlepšenie dostupnosti informácií o podmienkach zaradenia športovcov do reprezentácie a zoznamu talentovaných športovcov na webovej stránke SATKD ako aj prostredníctvom aktívneho mailingu na kluby minimálne 2x ročne. Cieľom je zlepšiť informovanosť klubových trénerov, ale aj samotných športovcov (vrátane reprezentantov) ako aj ich rodičov

Predpokladaný termín: január - september 2025 zodpovedný: predseda KVŠ

1. *Získanie navýšenia finančných prostriedkov z grantov a sponzorských zdrojov pre potreby reprezentácie a talentovanej mládeže.*

V roku 2024 sa KVŠ podarilo získať sponzorské finančné prostriedky, ktoré umožnili absolvovanie tréningových pobytov v Južnej Kórei pre vybraných reprezentantov a rozbehnutie programu mentálnej prípravy reprezentantov a ich trénerov.

KVŠ bude v roku 2025 pokračovať v hľadaní navýšenia finančných prostriedkov z grantov a sponzorských zdrojov pre potreby reprezentácie a talentovanej mládeže.

Predpokladaný termín: priebežne zodpovedný: predseda KVŠ

1. **Činnosti a opatrenia špeciálne pre disciplínu kyorugi**
2. *Spolupráca s Majstrom OH HYOUNGKEUN*

RT kyorugi vypracuje návrh na zapojenie majstra OH HYOUNGKEUN do prípravy reprezentantov, TŠ, prípadne mladších ročníkov – mladších žiakov v disciplíne kyorugi.

Predpokladaný termín: január zodpovedný: RT kyorugi

Zároveň v prípade získania sponzorských finančných príspevkov pripraví KVŠ spoločne s Majstrom OH HYOUNGKEUN projekt zahraničného tréningového pobytu vybraných reprezentantov v Južnej Kórei.

Predpokladaný termín: január zodpovedný: predseda KVŠ

1. *Zavedenie pravidelných konzultácií reprezentačného trénera s klubovými trénermi reprezentantov*

RT kyorugi zabezpečí v spolupráci s klubovými trénermi reprezentantov pravidelne na mesačnej báze komunikáciu o príprave reprezentantov v klubových podmienkach.

Predpokladaný termín: priebežne zodpovedný: RT kyorugi

RT kyorugi tiež zabezpečí pre reprezentantov tréningové denníky.

Predpokladaný termín: január zodpovedný: RT kyorugi

1. **Činnosti a opatrenia špeciálne pre disciplínu poomsae**
2. *Obsadenie funkcie reprezentačného trénera poomsae.*

KVŠ požiada VV SATKD o obsadenie funkcie reprezentačného trénera poomsae na zmluvnej báze, rovnako ako je to aktuálne pri kyorugi. Na funkciu reprezentačného trénera pre disciplínu poomsae navrhne súčasného trénera povereného vedením reprezentácie poomsae Maroša Oláha.

Predpokladaný termín: január 2025 zodpovedný: predseda KVŠ

1. *Systematická podpora dosahovania dosahovanie vyšších technických stupňov u TŠ s potenciálom na vstup do reprezentácie.*

V rámci analýzy bodového kalendára poomsae bolo zistené, že viac ako 80 % TŠ štartujúcich na súťažiach poomsae nedosahuje stupeň potrebný pre účasť na G-turnajoch, ktorá je jednou z podmienok vstupu športovcov do reprezentácie poomsae. Mimo aktuálnych reprezentantov požiadavku príslušného technického stupňa spĺňa len 6 TŠ zo 45 TŠ.

RT za disciplínu poomsae preto zavedie pravidelné monitorovanie dosahovania technických stupňov u TŠ za disciplínu poomsae. Zároveň vytvorí systém podpory technickej prípravy TŠ s potenciálom na vstup do reprezentácie pri dosahovaní vyšších technických stupňov.

Predpokladaný termín: priebežne zodpovedný: RT poomsae

1. *Vytvorenie systému domácich regionálnych sústredení poomsae*

RT poomsae vypracuje koncept domácich regionálnych sústredení poomsae pre TŠ a ďalších záujemcov o poomsae v rôznych regiónoch Slovenska. Do sústredení môžu byť v pozícii asistentov zapojení reprezentanti poomsae. V spolupráci s rozhodcovskou komisiou budú na regionálne sústredenia pozývaní taktiež rozhodcovia poomsae.

Cieľom týchto sústredení má byť popularizácia poomsae ako aj práca s TŠ.

Predpokladaný termín: január – február + priebežne 2025 zodpovedný: RT poomsae

1. *Spolupráca s Majstrom Lee pri reprezentačných sústredeniach*

RT poomsae vypracuje návrh koncepčnej spolupráce s majstrom Lee najmä v rámci účasti našich reprezentantov a vybraných TŠ na zahraničných sústredeniach reprezentácie ČR.

Predpokladaný termín: február – marec 2025 zodpovedný: RT poomsae